Työttömyysturvalain mukaan sairauspäivärahaa saavaa henkilöä pidetään työkyvyttömänä. Työllistymisen edistämisen näkökulmasta tulee myös huomioitavaksi, että sairauspäivärahaa saavan henkilön mahdollisuutta kuntoutukseen arvioidaan Kelan toimesta 60 ja 150 etuuspäivän jälkeen.
Työnhakuvelvollisuus voidaan jättää asettamatta, kun työtön saa tai on hakenut työkyvyttömyyden perusteella maksettavaa etuutta ja noudattaa työllistymissuunnitelmaansa, jos siinä on sovittu hakeutumisesta kuntouttaviin palveluihin.